આ બાબતે ફરિયાદ કરનાર એક સ્થાનિક રહેવાસીએ મિડ-ડે LOCALને જણાવ્યું હતું કે ‘પેવર બ્લૉક્સવાળો રોડ હોવાથી વારંવાર એ નીકળી જવાની સમસ્યા બની રહી છે તેમ છતાં BMC દ્વારા અહીં અત્યાર સુધી સરખું કામ કરવામાં નથી આવ્યું. રોડ પરના પેવર બ્લૉક્સ નીકળી ગયા બાદ કૉન્ટ્રૅક્ટરો એને જેમ-તેમ રિપેર કરી ચાલ્યા જાય છે અને થોડા દિવસ બાદ ફરી એ જ રામાયણ શરૂ થઈ જાય છે. અત્યારે પણ છેલ્લા પંદર દિવસથી રોડ પરના પેવર બ્લૉક્સ નીકળી જવાને કારણે અનેક ખાડા પડી ગયા છે. કેટલાય પસાર થનારા બાઇકરો આ ખાડાથી અજાણ હોવાથી પડી જવાના બનાવ પણ બન્યા છે તેમ છતાં રોડને નવો બનાવવામાં નથી આવતો કે નથી બરાબર રિપેર કરવામાં આવતો. આ કારણે આવા રોડ પરથી પસાર થવાથી અનેક સમસ્યા સર્જાઈ રહી છે.’